น้องณี นำทัพเป้าบินผงาด เก็บ 2 ทองเอเชีย ประเภทสกีต
ทัพยิงเป้าบินไทยสร้างประวัติศาสตร์ในการแข่งขันยิงเป้าบินชิงชนะเลิศแห่งเอเชีย 2015 เอเชียน แชมเปียนชิพ 2015 ครั้งที่ 13 ที่คูเวต ด้วยการคว้า 2 เหรียญทองประเภทสกีตทีม และบุคคลหญิงของ น้องวอร์ม อิศราภา อิ่มประเสริฐสุข ที่เป็นเหรียญทองแรกในชีวิต,วันที่ 7 พ.ย. การแข่งขันยิงเป้าบินชิงชนะเลิศแห่งเอเชีย 2015 เอเชียนแชมเปียนชิพ 2015 ครั้งที่ 13 ที่ประเทศคูเวต ปรากฏว่านักกีฬาไทยในประเภทสกีต สามารถคว้าเหรียญทองมาครอง 2 เหรียญ โดยในประเภททีม น้องณี สุธิยา จิวเฉลิมมิตร นักยิงเป้าบินมือ 1 ของไทย พร้อมด้วย 2 สาว น้องน้ำหวาน นัชญา สุทธิ์อาภรณ์ และ น้องวอร์ม อิศราภา อิ่มประเสริฐสุข คว้าเหรียญทองประเภททีมมาครอง โดยยิงได้ 211 คะแนน (72-71-68) ส่วนเหรียญเงิน จีน 209 คะแนน ทองแดง คูเวต 201 คะแนน ซึ่งก่อนหน้านี้ทีมชุดนี้เคยได้เหรียญทองแดง เอเชียน เกมส์ ครั้งที่ 17,ส่วนประเภทบุคคลหญิง ปรากฏว่า น้องวอร์ม อิศราภา อิ่มประเสริฐสุข คว้าเหรียญทองในระดับเอเชียเหรียญแรกในชีวิต โดยในรอบคัดเลือกยิงได้ 71 คะแนน (22-24-25) ส่วนรอบรองชนะเลิศยิงได้ 15 คะแนน และรอบชิงชนะเลิศ ยิงได้ 14+4 คะแนน ชนะคู่แข่ง หลิน เปียวเปียวจากจีน ที่ยิงได้ 14+3 คะแนน,ด้าน น้องณี สุธิยา จิวเฉลิมมิตร ได้อันดับ 5 ในรอบคัดเลือกยิงได้ 72 คะแนน (24-24-24) แต่ในรอบเซมิไฟนอล พลาดแพ้ชู้ตออฟยิงได้ 12+5 คะแนน เลยชวดโอกาสเข้ารอบชิงชนะเลิศ และ น้องน้ำหวาน นัชญา สุทธิ์อาภรณ์ ได้อันดับ 10 ในรอบคัดเลือกยิงได้ 68 คะแนน,(24-22-22)
ทัพยิงเป้าบินไทยสร้างประวัติศาสตร์ในการแข่งขันยิงเป้าบิน เอเชียน แชมเปียนชิพ 2015 ครั้งที่ 13 ที่คูเวต ด้วยการคว้า 2 เหรียญทองประเภทสกีตทีม และบุคคลหญิงของ น้องวอร์ม อิศราภา อิ่มประเสริฐสุข ที่เป็นเหรียญทองแรกในชีวิต
เป้าบินชิงชนะเลิศแห่งเอเชีย,เอเชียนแชมเปียนชิพ 2015,สกีตทีม,สกีตบุคคลหญิง,สุธิยา จิวเฉลิมมิตร,นัชญา สุทธิ์อาภรณ์,อิศราภา อิ่มประเสริฐสุข,ข่าว,ข่าวกีฬา,ไทยรัฐออนไลน์